МАДОУ «Детский сад №377

 комбинированного вида»

 Советского района г. Казани

**Сочинение**

**“Җәйге ялның бер көне”**

Выполнила воспитатель средней группы №1

 Гайнетдинова Г.И.

КАЗАНЬ

2020

Җәйге ялның бер көне.

 Быелгы җәмгыятьтәге вәзгыять әйләнә тирәгә яңача карарга мәҗбүр итте. Җәйге ялларны, яңа өмет киләчәккә ышаныч белән көтеп алдык. Авылга пандемия аркасында кайткан балалар, дистанцион укулар беткәч, иркен сулап рәхәтләнеп ял иттеләр. Авылның табигатен, һәр мизгелен ихтибар белән күзәттеләр. Башта бакчада чүп чаптылар, аннан бабайлары белән печәнгә йөрделәр. Җиләк җыярга, елга буена менделәр. Симет елгасына су коенырга йөрделәр. Ә кичләрен балалар тавышыннан авыл урамнары шау-гөр килеп торды. Башта тирләп- пешеп футбол уйнадылар, аннан велосипедта узыштылар. Уйнау гына түгел шул, авылда җиң сызганып эшләргәдә кирәк. Карт әбием әйтергә ярата: Авылдагы эшне тавык та чүпләп бетерә алмый. Авылда йокыдан иң беренче булып әнием тора. Иртәнге салкын белән бишенче яртыда, авылның тынлыгын, кошлар сайравын бүлеп сөт җыярга күрше авылдан трактор төшә. Аның тавышы ишетелүгә ике чиләген көянтәгә асып әни зур урамга сөт алып чыга. Акрынлап капка төбенә , үз чиратлары җитүен көтеп торучы сөт тапшыручы күрше аплары күренә. Сөт җыючыдан: “Сөт бәясе бу айдада аз булсада артмадыма?”- диеп өмет белән сорауларына тискәре җавап ишеткәч, көрсенеп, авыр сулап, буш чиләкләрен кулларына тотып капка эченә, ишек алдына кереп югалалар. Авылда яшәүче апалар олыгая, алай гына түгел бездә олыгая барабыз. Алдагы елларда сыер һәрбер йортта иде. Чиратлап көтү көтә идек. Ә менә соңгы елларда көтү чыкканы юк. Тырышып, булсын диеп йөргән апалар берәм-берәм гүр иясе булалар. Ә соңгы елларда бигрәктә, яшьләр авылдагы авыр хезмәткә караганда, шәһәр тормышын якынрак күрәләр. Укырга диеп Казанга чыгып китәләрдә, күбесе шунда төпләнеп кала. Бик ерак кереп киттем әле мин. Үземдә югыйсә Казанда яшим, атна саен туган авылыма кайтам. Авыл һавасы үзенең табигате,гадилеге белән мине үзенә тартып тора. Мин үземнең туган авылымны бик яратам. Әнием акрын гына үз уйларына чумып буш чиләген бер кулына көянтәсен икенче кулына тотып өйгә кайта. Ә мин буш чиләгемне тотып иртәнге матурлыкка сокланып артыннан барам. Бакчадагы чәчәкләре, куаклары янына туктап, күренгән чүпләрне утамыйча узып китә алмый. Планлаштырган эшләрен искә төшереп алга атлый. Лапас ишекләрен ачып куя. Мал-туар, тавык чебеш ишек шыгырдаган ишетеп тавыш бирәләр. Өйгә кереп балалар торуына кайнар чәй булсын-диеп, су тутырып чәйнеген куя. Берәм- берәм өйдәгеләр уяналар. Әтидә “ эшемне эшләргә соңга калам”- диеп кызу-кызу киенеп, маллар янына лапаска чыгып китә. Карт әбием дә иртәнге ашка кадәр эчә торган даруларын күтәреп йокыдан торып чыкты . Калтыраган куллары белән графинадан чәй чокырына тутырып су салды. Авызына дару алып, суны эчеп бетерде. Инде урыннарны җыясы бар,-диеп бүлмәсенә кереп китте. Әнием шул арада иртәнге намазын укып бетереп, эшкә кия торган киемнәрен киеп чыкты. Җиң сызганып эшенә тотынды. Җылы су белән башта сыерның имиләрен юып, сыер саву аппаратын имчәкләргә киертеп кабызып җибәрде. Аргы якта казан астына ягып җибәрде, тавык-чебешләргә бәрәңге юып, пешерергә куйды. Аппаратның тавышы үзгәрүгә, сүндереп, сөт бидонын күтәреп өйгә кереп китте. Сөтне сөзеп, савытларын юып куйгач , чәй эчәргә килеп утырды. Үзе уйларына чумып, эшлисе эшләрен барлап тамак ялгап алгач, калган эшләренәдә чират җитте. Бүген иртәдән кышка диеп кәбестә салатын ясыйсы, көндезге аш әзерләп өлгерәсе бар. Һәрбер кешегә тиешле эшен бүлеп бирде. Теплицадан помидор җыеп керәм,- диеп чыгып китеп, озак вакыт өйгә керми торды. Помидордан гына эш калды инде диеп минем дәшкәнгә, уянып киткәндәй булды. “Менә шул инде бер әйберне алам,- диеп чыгасыңда, вакыт исәбендә онытканмын “- диеп көрсенеп куйды. Күзгә күренгән сабакларын кисеп йөрдем, алайса помидорларга өлгерергә комачаулый. Чиләккә тутырылган помидорларын күтәреп, миңа булышырга, өйгә атлады. Шул арада, бер- бер артлы балалар кайтты. Урамда уйнап, арып-талып, ачыгып көндезгә нәрсә ашыйбыз?- диеп килеп керделәр. Аларга ипи белән май ягып, өстенә варенье сылап бирдек. Аз гына түзсәгез, бәрәңге чистартып куеп җибәрәбез, салат ясарбыз диеп, - азрак тамак ялгаган балаларны кире урамга озатты. Менә шулай вакыт көндезгә якынайды. Көндезге намаздан соң, барыбыз да өстәл артына җыелып гөрләшеп утырып ашадык. Аннан авыл каймагы өстенә, варенье ягып , төрле үләннәр салып ясалган чәй эчеп алдык. Савыт-сабаны юып , калган банкаларны парлап, әзер салатны банкаларга тутырып, тимер капкач белән ябып, калын материал белән ябып куясы гына калды. Инде эшләп бетердек,- диеп торганда, балалар өйгә керде. Печән кипте, әйдә җыярга чыгыгыз-диеп әйттергә кушты бабай. Әни белән башта тыкрыкта печән җыйдык, аннан лапас кырыена ташыдык. Әни тыкрыкны тормаларга калды. Без кызым белән печәнлеккә мендек. Әти астан безгә печәнне ыргытып торды. Без печәнлектә алып,аннан түргә ташып тордык. Печәнлектә бик эссе,тынчу, печән исе борынны кытыклый. Арып – талып эшне бетереп өйгә кердек. Карт әби безне чәйнекне куеп, өстәл әзерләп каршы алды. Чәй утырып эчкәч рәхәт булып китте. Кичкә аш пешерергә куйдык.. Маллар янына чыгар вакыт җитте. Әти су буеннан сыерны алып кайтты, ашарга бирде. Әни саву аппаратын кабызды. Тавыкларны санап япты. Мин бакчага кереп теплицадагы кыяр белән помидорга су сиптем. Аннан теплицаның ишекләрен ябып өйгә кердем. Кич җитте. Вак-төяк эш белән вакытның узганы сизелмәдедә, - диеп әнием кичке намазын укырга кереп китте. Ял көне шулай тиз узып китте. Бер-бер артлы мунчага кереп чыктык. Урамда салкынча. Ә күктәге йолдызлар гына төн җитте, ял итегез,- диеп җемелдиләр төсле тоелды. Инде иртәгә иртүк кабат шау-шулы шәһәргә китәсе бар. Атна бик тиз уза, шимбә көнне кабат кайтып җитәбез туган авылым!